Тоқаев: "Көлік тұрағы болмаса, бір де бір үй салынбауы керек"
"Тоқаев: "Көлік тұрағы болмаса, бір де бір үй салынбауы керек"" | "https://abai.kz/post/164412"
TITLE: Тоқаев: "Көлік тұрағы болмаса, бір де бір үй салынбауы керек"
URL: https://abai.kz/post/164412
META: "Тоқаев: "Көлік тұрағы болмаса, бір де бір үй салынбауы керек"" | "https://abai.kz/post/164412"
DATE: 31.01.2023
AUTHOR(s): Abai.kz
TOTAL WORDS: 146
TEXT: Жұрт көлігін қайда қоярын білмей әуре-сарсаңға түседі. Бұл туралы Мемлекет басшысы Қасым-Жомарт Тоқаевтың төрағалығымен елорданы дамыту мәселелері жөніндегі кеңесте айтты, деп хабарлайды Ақорда. «Тағы бір маңызды мәселе – көлік тұрағы жоқ үйлердің көптеп салынуы. Қазір жұрт балаларын сыртқа шығарудан қорқады. Өйткені ауланың бәрі автокөлікке толып тұр. Бұдан былай көлік тұрағы болмаса, бір де бір үй салынбауы керек. Жалпы, ашық алаңда орналасқан автотұрақтар ақылы болуы керек. Әйтпесе, осындай келеңсіз жағдайлар жалғаса береді. Үкіметке нақты шешім қабылдауды тапсырамын. Сондай-ақ Министрліктер үйінің маңында автотұрақ тапшы. Жұрт көлігін қайда қоярын білмей әуре-сарсаңға түседі. Тіпті, көліктерін жақын жердегі үйлердің ауласына қоюға мәжбүр болады. Бұл тұрғындарға үлкен қолайсыздық тудыратыны түсінікті. Бас прокуратура және Жусан банкі ғимаратының ортасында бос жер бар. Жоғарғы Сот ғимаратының артындағы алаң да бос жатыр. Әкімдікке осы екі жердің біріне көп қабатты жабық паркинг және жаяу адам өтетін көпір салу мүмкіндіктерін қарастыруды тапсырамын», - деді ҚР Президенті жиында. Abai.kz
